钦定古今图书集成/明伦汇编/官常典/第752卷 > 王者宾
## 钦定古今图书集成/明伦汇编/官常典/第752卷 > 王者宾

按《凤翔县志》：“者宾，字纯一，凤翔县人。天启癸卯举人。
为人孝友，敦尚古礼。初授醴泉教谕，谆谆以正学教
子弟，士风翕然丕变。升兴济令，至诚驭物，讼简刑清。
以耿直不合当道，遂致仕归。崇祯癸未，闯破凤翔，者
宾不食数日，为兄弟及诸戚属强食饮之，复苏。后贺
珍叛汉中，由栈道出袭凤翔，被执，索金帛，者宾毅然”
大骂。贼以掌击其颊，声愈厉。贼以刀刺口中，即以血
喷贼面，詈如初。贼曰：“少屈，可饶命，终不可屈！”因杀之。
祀乡贤。